মনোজ মুন্তশির (জন্ম: মনোজ শুক্লা; ২৭ ফেব্রুয়ারি ১৯৭৬) একজন ভারতীয় গীতিকার, কবি, চিত্রনাট্যকার। তিনি সাইনা (২০২১) চলচ্চিত্রের জন্য শ্রেষ্ঠ গীত বিভাগে জাতীয় চলচ্চিত্র পুরস্কার অর্জন করেন। এছাড়া তিনি কেসরি (২০১৯)-এর "তেরি মিট্টি" ও সাইনা (২০২১)-এর "পরিন্দা" গানের জন্য শ্রেষ্ঠ গীতিকার বিভাগে দুটি ফিল্মফেয়ার পুরস্কারের মনোনয়ন লাভ করেন।  প্রারম্ভিক জীবন মনোজ শুক্লা ১৯৭৬ সালের ২৭শে ফেব্রুয়ারি উত্তরপ্রদেশের আমেথির গৌরীগঞ্জে জন্মগ্রহণ করেন। তিনি সেখানে হাল স্কুল করবাতে পড়াশোনা করেন। ১৯৯৯ সালে এলাহাবাদ বিশ্ববিদ্যালয় থেকে স্নাতক সম্পন্ন করার পর তিনি কাজের জন্য মুম্বইয়ে পাড়ি জমান। তিনি আপাতবাস্তব টিভি অনুষ্ঠান কৌন বনেগা ক্রোড়পতি-এর লেখনীর সুযোগ পাওয়ার পর টেলিভিশন ও চলচ্চিত্রে নিয়মিত করছেন।  কর্মজীবন মুন্তশির এক ভিলেন (২০১৪) চলচ্চিত্রের "গলিয়াঁ" গানের জন্য শ্রেষ্ঠ গীতিকার বিভাগে আইফা পুরস্কার-সহ একাধিক পুরস্কার অর্জন করেন। তিনি রুস্তম (২০১৬) চলচ্চিত্রের প্রণয় ও আবেগপূর্ণ "তেরে সঙ্গ ইয়ারা" গান লিখেন। পরের বছর তিনি নীরজ পাণ্ডে নির্মিত জীবনীমূলক এম.এস. ধোনি: দ্য আনটোল্ড স্টোরি চলচ্চিত্রের "কৌন তুঝে" গান লিখেন। দর্শক-শ্রোতা তো বটেই, চলচ্চিত্র শিল্পের প্রখ্যাত ব্যক্তিবর্গও আমাল মালিকের সুরে পলক মুছলের গাওয়া গানটির প্রশংসা করেন।  বাহুবলী চলচ্চিত্রের নির্মাণকালে মুন্তশির সঙ্গীত পরিচালক এম. এম. কিরবাণিকে হিন্দি ভাষায় একটি গল্প বর্ণনা করছিলেন। এস. এস. রাজামৌলি তার বর্ণনা শুনতে পান এবং তাকে বাহুবলী চলচ্চিত্রের হিন্দি সংস্করণের সংলাপ লেখার জন্য নিয়োগ দেন। মুন্তশির রাজমৌলিকে চলচ্চিত্রের লেখনীর কাজে তার অভিজ্ঞতার স্বল্পতার কথা জানান, কিন্তু রাজমৌলি তার উপর পূর্ণ আস্থা রাখেন। তিনি বাহুবলী: দ্য বিগিনিং (২০১৬) ও বাহুবলী ২: দ্য কনক্লুশন (২০১৭) চলচ্চিত্র দুটির হিন্দি সংলাপ লিখেন। চলচ্চিত্র দুটির সাফল্যের পর তিনি দক্ষিণ ভারতীয় একাধিক চলচ্চিত্রের হিন্দি সংস্করণের সংলাপ লেখার প্রস্তাব পান, কিন্তু তিনি এই সময়ে মার্কিন চলচ্চিত্র ব্ল্যাক প্যান্থার (২০১৮)-এর হিন্দি ডাবড সংস্করণের কাজ শুরু করেন, যা ২০১৮ সালের ১৬ই ফেব্রুয়ারি মুক্তি পায়।  তিনি কেসরি (২০১৯) চলচ্চিত্রের "তেরি মিট্টি" গানের জন্য শ্রেষ্ঠ গীতিকার বিভাগে তার প্রথম ফিল্মফেয়ার পুরস্কারের মনোনয়ন লাভ করেন। পুরস্কার প্রদানের পর বিজয়ী না হওয়ায় তিনি টুইটারে হতাশা প্রকাশ করেন। তিনি সাইনা (২০২১) চলচ্চিত্রের জন্য শ্রেষ্ঠ গীত বিভাগে জাতীয় চলচ্চিত্র পুরস্কার অর্জন করেন এবং এই চলচ্চিত্রের "পরিন্দা" গানের জন্য তার দ্বিতীয় ফিল্মফেয়ার পুরস্কারের মনোনয়ন লাভ করেন।  পুরস্কার ও মনোনয়ন  বছর বিভাগ মনোনীত কর্ম ফলাফল আন্তর্জাতিক ভারতীয় চলচ্চিত্র অ্যাকাডেমি পুরস্কার ২০১৫ শ্রেষ্ঠ গীতিকার "গলিয়াঁ" – এক ভিলেন   ২০১৮ "মেরে রাশক-এ-কামার" – বাদশাহো   ২০২১ "তেরি মিট্টি" – কেসরি  আরব ইন্দো বলিউড পুরস্কার ২০১৫ শ্রেষ্ঠ গীতিকার "গলিয়াঁ" – এক ভিলেন  ইন্ডিয়ান আইকন চলচ্চিত্র পুরস্কার ২০১৫ শ্রেষ্ঠ গীতিকার "গলিয়াঁ" – এক ভিলেন  ২০১৬ "তেরে সঙ্গ ইয়ারা" – রুস্তম ইন্ডিয়ান টেলি পুরস্কার ২০১৪ শ্রেষ্ঠ পাণ্ডুলিপি ইন্ডিয়াস গট টেলেন্ট  উত্তরপ্রদেশ গৌরব সম্মান ২০১৬ শ্রেষ্ঠ গীতিকার  জাতীয় চলচ্চিত্র পুরস্কার ২০২২ শ্রেষ্ঠ গীত সাইনা  জি সিনে পুরস্কার ২০১৭ শ্রেষ্ঠ গীতিকার "ম্যাঁয় ফির ভি তুমকো চাহুঙ্গা" – হাফ গার্লফ্রেন্ড|  |  |- | ২০২০ | "তেরি মিট্টি" – কেসরি|  |  |- style="background:#bfd7ff;" | colspan="4" style="text-align:center;"|প্রডিউসার্স গিল্ড চলচ্চিত্র পুরস্কার  |- | ২০১৫ | শ্রেষ্ঠ গীতিকার | "গলিয়াঁ" – এক ভিলেন|  |  |- style="background:#bfd7ff;" | colspan="4" style="text-align:center;"|ফিল্মফেয়ার পুরস্কার |- | ২০২০ | rowspan=2| শ্রেষ্ঠ গীতিকার | "তেরি মিট্টি – কেসরি   ২০২২ "পরিন্দা" – সাইনা  মির্চি সঙ্গীত পুরস্কার ২০১৪ বর্ষসেরা গীতিকার "গলিয়াঁ" – এক ভিলেন rowspan=2   বর্ষসেরা অ্যালবাম এক ভিলেন শ্রোতাদের পছন্দের বর্ষসেরা অ্যালবাম   ২০১৬ বর্ষসেরা অ্যালবাম কাপুর অ্যান্ড সন্স  ২০১৮ বর্ষসেরা পুনঃসৃষ্ট গানসানু এক পাল - রেইড  যশ ভারতী পুরস্কার ২০১৬ রাজ্য সম্মান (উত্তরপ্রদেশ)রেডিও মির্চি সঙ্গীত পুরস্কার ২০১৫ শ্রেষ্ঠ অ্যালবাম এক ভিলেন হাঙ্গামা সার্ফার্স চয়েস পুরস্কার ২০১৫ শ্রেষ্ঠ গীতিকার "গলিয়াঁ" – এক ভিলেন   তথ্যসূত্র  বহিঃসংযোগ  বিষয়শ্রেণী:১৯৭৬-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ভারতীয় কবি বিষয়শ্রেণী:২১শ শতাব্দীর ভারতীয় লেখক বিষয়শ্রেণী:২১শ শতাব্দীর ভারতীয় সঙ্গীতজ্ঞ বিষয়শ্রেণী:এলাহাবাদ বিশ্ববিদ্যালয়ের প্রাক্তন শিক্ষার্থী বিষয়শ্রেণী:উত্তরপ্রদেশের কবি বিষয়শ্রেণী:ভারতীয় গীতিকার বিষয়শ্রেণী:ভারতীয় পুরুষ কবি বিষয়শ্রেণী:ভারতীয় পুরুষ গীতিকার বিষয়শ্রেণী:ভারতীয় পুরুষ চিত্রনাট্যকার বিষয়শ্রেণী:শ্রেষ্ঠ গীতিকার বিভাগে জাতীয় চলচ্চিত্র পুরস্কার (ভারত) বিজয়ী বিষয়শ্রেণী:শ্রেষ্ঠ গীতিকার বিভাগে আইফা পুরস্কার বিজয়ী বিষয়শ্রেণী:শ্রেষ্ঠ গীতিকার বিভাগে জি সিনে পুরস্কার বিজয়ী